《咏华林书院》
宋代·黄夷简

桐轩潇洒远尘机，伯始英风世不衰。
千亩自封轻渭叟，五经同不重宣尼。
衣无常主门多义，仓有余粮俗共熙。
仁智眼前从所乐，利名身外更何思。
琴清善召云中鹤，床稳高蓍叶上龟。
茶煮玉泉僧至日，酒萏金蚁菊芳时。
往来虚席宾朋盛，朝暮过堂子弟奇。
万卷诗书归腹箧，地仙踪迹少人知。

作者简介：（935—1011）字明举，福州(今属福建)人。仕吴越，初为明州判官。开宝初，奉命使宋，宋太祖请其传语劝钱俶纳土。归语钱俶后，即称疾归安溪别墅。钱俶纳土后，仍为其从官。钱俶卒，历官考功员外郎、都官郎中、光禄少卿、秘书少监等职。《宋史》有传。《玉壶清话》卷一收其入宋前诗2句，《全唐诗续拾》据之收入。